CELEX: 62019CN0014
Language: hr
Date: 2019-01-10 00:00:00
Title: predmet C-14/19 P: Žalba koju je 10. siječnja 2019. podnio Satelitski centar Europske unije (SATCEN) protiv presude Općeg suda (deveto prošireno vijeće) od 25. listopada 2018. u predmetu T-286/15: KF protiv SATCEN-a

13.5.2019   
            
            
               HR
            
            
               Službeni list Europske unije
            
            
               C 164/8
            
         
      Žalba koju je 10. siječnja 2019. podnio Satelitski centar Europske unije (SATCEN) protiv presude Općeg suda (deveto prošireno vijeće) od 25. listopada 2018. u predmetu T-286/15: KF protiv SATCEN-a
      (predmet C-14/19 P)
      (2019/C 164/09)
      Jezik postupka: engleski
      
         Stranke
      
      
         Žalitelj: Satelitski centar Europske unije (SATCEN) (zastupnica: A. Guillerme, avocate)
      
         Druge stranke u postupku: KF, Vijeće Europske unije
      
         Zahtjevi
      
      Žalitelj zahtijeva od Suda da:
      
                  —
               
               
                  ukine pobijanu presudu;
               
            
                  —
               
               
                  naloži tužiteljici u prvostupanjskom postupku snošenje svih troškova.
               
            
         Žalbeni razlozi i glavni argumenti
      
      U svojoj žalbi, SATCEN ističe sljedeće žalbene razloge:
      
                  —
               
               
                  Opći Sud je počinio pogrešku koja se tiče prava kad je utvrdio da je nadležan za odlučivanje o tužbenim zahtjevima koje je podnijela tužiteljica jer (i) nije ocijenio jesu li ispunjeni uvjeti za postojanje nadležnosti Suda i jer (ii) je pogrešno protumačio načelo jednakog postupanja.
               
            
                  —
               
               
                  Opći sud je počinio pogrešku koja se tiče prava utvrdivši da se nadležnost Općeg suda za odlučivanje o ovom sporu temelji na člancima 263. i 268. UFEU-a;
               
            
                  —
               
               
                  Opći sud iskrivio je činjenice prilikom ispitivanja zahtjeva tužiteljice KF u odnosu na provođenje upravne istrage;
               
            
                  —
               
               
                  Opći sud je počinio pogrešku koja se tiče prava u tumačenju članka 1. Priloga IX. Pravilniku o osoblju SATCEN-a i pojma pravâ obrane.